open-index/open-wikipedia-markdown huggingface dataset:
Heinrich Schütz

**Heinrich Schütz** (Heinricus Sagittarius; 9. lokakuuta 1585 Köstritz – 6. marraskuuta 1672 Dresden) oli saksalainen säveltäjä ja urkuri. Hän sävelsi muun muassa ensimmäisen saksalaisen oopperan, *Dafnen*. Sen ensiesitys oli Torgaussa vuonna 1627, mutta teoksen musiikki on sittemmin kadonnut. Hän on huomattavin aikansa kolmesta saksalaisesta säveltäjäkolmikosta, johon kuuluivat myös Samuel Scheidt ja Johann Hermann Schein. Häntä pidetään myös merkittävimpänä Bachin edeltäjänä evankelisen kirkkomusiikin alalla.

Schütz aloitti musiikin harrastamisen laulamalla kuorossa. Tämän jälkeen hän meni Marburgiin opiskelemaan lakia. Vuosina 1609–1613 hän opiskeli Venetsiassa musiikkia opettajanaan Giovanni Gabrieli. Opiskelunsa jälkeen Schütz toimi urkurina Kasselissa, mutta vuonna 1615 hän siirtyi Dresdeniin säveltämään musiikkia. Vuosina 1628–1629 hän opiskeli jälleen Venetsiassa, jossa Claudio Monteverdi esitteli hänelle uusimpia draamallisen tyylin virtauksia. Monteverdillä oli suuri vaikutus Schützin vuosina 1628–1645 tekemiin sävellyksiin, joihin kuuluvat Venetsiassa tehty *Symphoniae sacrae* -konserttokokoelma ja sen vuosina 1647 ja 1650 tehdyt jatko-osat 

Schütz työskenteli Dresdenissä kuolemaansa asti. Kolmikymmenvuotinen sota haittasi hänen työskentelyään siten, että sodan tuhojen takia hänellä oli käytettävissään vain kuoro ja muutamia soittajia. Heille hän sävelsi vuosina 1636–1639 pienimuotoisia teoksia, jotka dynaamisuudessaan ja värikkässä soitinnuksessaan ovat hänen onnistuneimpia sävellyksiään. Vieläkin kuuluisampi on hänen 86-vuotiaana säveltämänsä teis Deutsches Magnificat (1671). Se on moni-ilmeinen ja nerokas teos, jossa on viittauksia hänen nuoruusaikojensa lausunnalliseen resitatiiviin. Schütz kuoli aivohalvaukseen vuonna 1672. 

Valtaosa Schützin sävellystuotannosta on kirkkomusiikkia. Urkusävellyksiä hän ei kuitenkaan ole tehnyt. 

## Kirjallisuutta
* 

## Lähteet

## Aiheesta muualla

* Poroila, Heikki: Yhtenäistetty Heinrich Schütz (koko sävellystuotanto listattuna)
D. H. Peligro

**D.H. Peligro** (oik. **Darren Henley**, 9. heinäkuuta 1959 St. Louis, Yhdysvallat – 28. lokakuuta 2022 Los Angeles, Yhdysvallat) oli yhdysvaltalainen muusikko, joka oli Dead Kennedysin pitkäaikainen rumpali. Hän oli mukana myös muun muassa Red Hot Chili Peppersissä sekä julkaisi sooloalbumeita.

## Elämä ja ura
Darren Henley syntyi St. Louisissa 1959. Hän muutti teini-ikäisenä San Franciscoon ja asui siellä pakettiautossa. Hän tutustui S.S.I.-nimisen yhtyeen jäseniin ja liittyi yhtyeen rumpaliksi. Peligro oli mukana sekä San Franciscon että Los Angelesin musiikkiskenessä. Hän tuli rumpalina tunnetuksi tyylistä, joka yhdisti punk rockia, hardcore punkia, metallia ja reggaeta.

Peligro liittyi vuonna 1981 Dead Kennedysiin, kun yhtyeen alkuperäinen rumpali Bruce Slesinger oli jättänyt paikan. Hän oli mukana heti samana vuonna EP:llä *[[In God We Trust Inc.]]*, joka vei Dead Kennedysin musiikkia kovempaan ja nopeampaan punk rockiin, mihin oli osaltaan vaikuttamassa Peligron tyyli rummuissa. Peligro oli mukana kolmella Dead Kennedysin studioalbumilla, *[[Plastic Surgery Disasters]]* (1982), *[[Frankenchrist]]* (1985) ja *[[Bedtime for Democracy]]* (1986).

Dead Kennedys hajosi 1986, ja tämän jälkeen Peligro soitti useissa yhtyeissä. Peligro liittyi 1988 Red Hot Chili Peppersiin, joka etsi uutta rumpalia Jack Ironsin lähdettyä. Hän tunsi jo ennestään yhtyeen Anthony Kiedisin ja Flean, joiden kanssa oli soittanut huumoriprojektissa Three Little Butt Hairs. Peligro erotettiin yhtyeestä jo marraskuussa 1988 tämän huumeongelmien takia. Hän ehti olla mukana Red Hot Chili Peppersin keikoilla ja *[[Mother’s Milk]]* -albumin musiikintekoon.

Peligro muodosti nimeään kantaneen sooloprojektin, jonka ensimmäinen albumijulkaistiin 1995. *Peligron* julkaisi Dead Kennedysin Jello Biafran itsenäinen levy-yhtiö Alternative Tentacles. Pelgiro julkaisi vielä 2000-luvulla kaksi albumia, *Welcome to America* ja *Sum of Our Surroungings*. Niistä ensiksi mainittu voitti 2004 independent-musiikin parhaan rock-albumin tittelin.

Peligro, East Bay Ray, Klaus Flouride ja Biafran korvannut Brandon Cruz perustivat 2001 Dead Kennedysin uudestaan. Peligro oli elämänsä loppuun asti osa Dead Kennedysin uutta tulemista, vaikka hän pitikin vuoden mittaisen vapaan terveyssyiden takia. Viimeisinä vuosinaan hän oli mukana myös monien muidenkin artistien konserteilla ja albumeilla. Hän teki yhteistyötä muun muassa Mobyn, Feederzin, Roky Ericksonin ja Nailbombin kanssa.

Peligro oli viimeisinä vuosinaan avoin huumeongelmiansa suhteen. Hän kertoi niistä sekä haastatteluissa että omaelämäkerrassaan *Dreadnaught: King Of Afropunk*. Hän kertoi myös, että 1980-luvun punkkulttuurin rasismi vaikutti hänen haasteisiinsa.

Peligro kuoli lokakuussa 2022 tapaturmaisesti syntyneeseen päävammaan.

## Lähteet
Peligro

**Peligro** on yhdysvaltalainen punk-yhtye, jonka keulahahmona toimii D. H. Peligro.

## Diskografia

* 
* 
*
Vapour

**Vapour** on tietokoneohjelma, jolla on tarkoitus tuoda esille eri pelien erilaisia modeja ladattavaksi. Ohjelma on hieman Valve Corporationin Steam-ohjelman tapainen sisällön toimittaja. Uusia modeja ja karttoja yritetään koko ajan saada lisää Vapouriin. Myös uusille peleille lisätään tuki mahdollisimman pian. 9. joulukuuta 2005 julkaistun päivityksen (2.03 beta) mukana tuli tuki myös itsenäisille peleille.

## Tuetut pelit

### Modillisesti

* Battlefield 2
* Doom 3
* Enemy Territory
* Half-Life
* Half-Life 2
* Quake I
* Quake II
* Quake III
* Quake 4
* Unreal Tournament 2004

### Kartallisesti

* Counter-Strike: Source
* Day of Defeat: Source
* Half-Life 2
* Half-Life 2: Deathmatch

### Itsenäiset pelit

* .kkrieger
* Alien Arena 2006
* Anarchy Online
* Another World
* Battle Mech
* Blockland
* Cube
* Curator Defense
* Halo Zero
* Head Over Heels
* I'm OK
* Knight Online
* Liquid War
* Little Fighter 2
* Madness Interactive
* N
* Ocular Ink
* Porrasturvat
* Rekkaturvat
* Soldat
* T2002
* T4 Funeral
* TA Spring
* Transfusion
* Warning Forever
* Zelda Classic
Pioneeri

**Pioneeri** tarkoittaa ainakin seuraavia asioita:

* pioneeri, yleisessä merkityksessä tienraivaaja, uranuurtaja, edelläkävijä
* pioneerilaji, sukkession alkuvaiheessa paljaan maanpinnan ensimmäisten joukossa täyttävä eliölaji
* pioneeri, pioneeritoimintaan koulutettu sotilas
* kommunistinen Pioneeriliike
** pioneeri, lapsi tai nuori, joka osallistuu partiolaistyyppiseen toimintaan Suomen demokratian pioneerien liitossa tai muussa vasemmistolaista aatetta lähellä olevassa järjestössä.
*Katso myös Pioneer.
Luettelo Suomen puolueista

**Luettelo Suomen puolueista** sisältää Suomen politiikassa suuriruhtinaskunnan ja tasavallan aikana vaikuttaneet puolueet.

Oikeusministeriö on vuodesta 1969 lähtien ylläpitänyt puoluerekisteriä, johon merkityllä yhdistyksellä on oikeus asettaa ehdokaslistoja kunta-, alue-, eduskunta- ja europarlamenttivaaleissa. Puoluelaissa puolueella tarkoitetaan ”rekisteröityä yhdistystä, joka on merkitty puoluerekisteriin”.

## Nykyiset rekisteröidyt puolueet
### Eduskuntapuolueet

Eduskunnan suurin puolue on eduskuntavaalien 2023 jälkeen keskusta-oikeistoon lukeutuva kokoomus. Puolueet on lueteltu viimeisimpien eduskuntavaalien mukaisessa järjestyksessä. Listassa ei mainita Ahvenanmaan vaalipiirin yhden edustajan puoluetta tai puolueiden yhteislistaa, jonka kansanedustaja kuuluu Ruotsalaiseen eduskuntaryhmään.

### Muut rekisteröidyt puolueet

Seuraavilla puolueilla ei ole edustajia eduskunnassa eikä Euroopan parlamentissa.

### Ahvenanmaan puolueet
Ahvenanmaan maakuntapäivien suurin puolue on Ahvenanmaan liberaalit.

## Manner-Suomen puolueet perustamisjärjestyksessä

## Puolueiden jäsenmäärät

## Katso myös
* Eduskuntaryhmä
* Puoluekannatus Suomessa
* Luettelo suomalaisista poliittisista naisjärjestöistä
* Luettelo suomalaisista poliittisista nuorisojärjestöistä
* Luettelo suomalaisten puolueiden pää-äänenkannattajista

## Lähteet

## Kirjallisuutta
* 
* 
* 
* 
* 

## Aiheesta muualla
* Puolueet Vaalit.fi. Oikeusministeriö
* Puoluelaki 10.1.1969/10 Finlex
Pääoma (Marx)

**Pääoma: Poliittisen taloustieteen arvostelua** (*Das Kapital: Kritik der politischen Ökonomie*) on Karl Marxin kirjoittama laaja talouden teoriaa käsittelevä kirja, Marxin pääteos, joka on kapitalismin sekä sen taloudellisten toimintojen ja teorioiden kriittinen analyysi. 

Teoksen ensimmäinen osa julkaistiin vuonna 1867. Toinen ja kolmas osa ilmestyivät postuumisti Friedrich Engelsin toimittamina vuosina 1885 ja 1894. *Pääoman* neljänneksi osaksi kutsutun ja vuosina 1862–1863 kirjoitetun *Theorien über den Mehrwert* toimitti Karl Kautsky vuosina 1905–1910  julkisuuteen. 

Suomeksi *Pääoman* ensimmäinen osa ilmestyi vuosina 1913–1918 O. W. Louhivuoren kääntämänä, toinen osa vuonna 1950 Mauri Ryömän kääntämänä ja kolmas osa vuonna 1976 Antero Tiusasen kääntämänä. 

Vuosien 1857–1858 taloudelliset käsikirjoitukset eli Grundrisse (*Grundrisse der Kritik der politischen Ökonomie*) sisältää Karl Marxin kirjoituksia, joissa hän valmisteli *Pääoma*-teostaan. *Grundrisse* ilmestyi suomeksi vuonna 1986 Antero Tiusasen kääntämänä.

## Katso myös
* Marxilainen taloustiede
* Riisto

## Kirjallisuutta
### Suomennos
* 
* 
* 

### Muuta kirjallisuutta
* 
* Silvonen, Jussi (2013): Sata vuotta ”Pääomaa” suomeksi. *Tieteessä tapahtuu*, 31 (5), 31–34.

## Lähteet
* 
* 
* 

### Viitteet

## Aiheesta muualla

* Marx, Karl: *Pääoma*. 
** ''Capital, Volume I: The Process of Production of Capital''
** ''Capital, Volume II: The Process of Circulation of Capital''
** ''Capital, Volume III: The Process of Capitalist Production as a Whole''
** ''Capital, Volume IV: Theories of Surplus Value''
* Reading Marx’s Capital with David Harvey
Larharyhmä

**Larharyhmä** on suomalainen, vuodesta 1997 toiminut humoristinen punk- ja metalliyhtye, joka parodioi nykyajan pop-ilmiöitä. Esimerkiksi Tiktak-coverin ”Lopeta” musiikkivideossa parodioidaan Daruden ”Sandstorm” -musiikkivideota, jossa jahtaaja ampuu värikuula-aseilla.

## Jäsenet
* Richard Rape (Jukka Varmo) – laulu (1997–)
* Karl-Heinz Von Bismarck (Henri Sorvali) – basso (2000–)
* Hermann the German (Marko Tarvonen) – rummut (2000–)
* Fast Eddie Beast – kitara ja laulu (1997–)

### Entiset jäsenet
* Kevin Cancer – kitara (1997)
* Aussi Auschwitz – basso (1997–1999)
* Edward Overdose – rummut (1997–1999)
* Sick Boy – basso (1999–2000)
* Günther Geber – rummut (1999–2000)

## Diskografia
### Albumit

* 
* 
* 
* 

### EP:t

* *Tappo-oppia* (1998)
* *Mestaajat areenalla* (1999)
* *Bad Boys Plays Goodman* (2001)
* *Euroviisut* (nimikkokappeleella mukana Petri Nygård) (2002)

### Singlet

* Joulusinkku Natsipaskan kanssa (1998)
* Lopeta (2000)
* Pohjanmaan kautta (2003)
* Kansallisromantiikkaa (2005)

## Lähteet

## Aiheesta muualla

*
Snuppy

**Snuppy** (Seoul National University puppy) on maailman ensimmäinen kloonattu koira. Rodultaan se on afgaaninvinttikoira, mutta sen kantanut emo oli labradorinnoutaja. Eteläkorealaiset tutkijat ilmoittivat kloonauksen onnistumisesta elokuussa 2005.

Kloonikoiran identtisyys vanhempansa kanssa varmistettiin geenitutkimuksella. Koe tehtiin Seoulissa samassa yliopistossa, jossa on aiemmin tehty kohuttuja ihmisen kloonialkioita.

Koiran kloonaamista on yritetty useita kertoja aikaisemminkin, mutta korealaisten yritys oli ensimmäinen terveen koiranpennun syntymään asti johtanut. Helppoa kloonin aikaansaaminen ei ollut nytkään, sillä alkioita siirrettiin keinoemoihin 1095. Narttukoiria oli kaikkiaan 123, mutta siirretyistä munasoluista raskauteen johti vain kolme. Yksi raskaus päättyi keskenmenoon ja elävänä syntyi kaksi pentua. Molemmat olivat syntyessään terveitä, mutta myöhemmin toinen kärsi ensin hengitysongelmista ja kuoli vain 21 päivän ikäisenä keuhkokuumeeseen. Ruumiinavauksessa siinä ei havaittu mitään rakenteellista vikaa. Näin ollen kloonauksen tehokkuus oli vain 1,6%.

Klooni tehtiin ottamalla afgaanivinttikoirauroksen korvasta otetuista soluista tuma ja istuttamalla ne narttukoirasta otettuihin lähes kypsiin munasoluihin. Näistä oli ensin poistettu solujen alkuperäinen tuma. Yhdistelmäsoluja pidettiin vielä muutama tunti sopivissa oloissa ja seurattiin, että tuma todella asettui soluun toimivaksi osaksi. Vasta tällaiset solut istutettiin emokoirien kohtuun.

Vastaavalla tumansiirtotekniikalla on aiemmin kloonattu Dolly-lammas. Lisäksi on kloonattu hiiriä, lehmiä, vuohia, sikoja, kaneja, kissoja, muuli, hevonen ja rottia. Koira poikkeaa monista muista nisäkkäistä munasolujen valmistumisajan ja - paikan suhteen eikä toistaiseksi ole onnistuttu kehittämään keinoa kasvattaa kypsiä munasoluja laboratoriossa. Siksi korealaiskokeessa otettiin koiranaarailta liki kypsät munasolut huuhtomalla niiden munajohtimista.

Koiran kloonauksesta ei oikeastaan ole suoranaista hyötyä, mutta teknisenä suorituksena se on merkittävä. Harvinaisten lajien säilyttämiseen se periaatteessa soveltuu. Eri koirarotujen ominaisuuksien kehittymisen tutkimiseen siitä voidaan myös saada apua. Teknisten ongelmien vuoksi kloonatuista koirista ei ainakaan vielä saada apua esimerkiksi ihmisten sairauksien tutkimiseen; hiirten kloonaaminen ja kasvattaminen on helpompaa ja nopeampaa.
Teräsmies (vuoden 1978 elokuva)

**Teräsmies ** () on yhdysvaltalainen vuonna 1978 valmistunut supersankarielokuva DC Comicsin julkaisemasta sarjakuvahahmosta Teräsmiehestä. Elokuva oli ensimmäinen Salkindien tuotantoyhtiön kolmesta Teräsmies-elokuvasta, ja pääroolia esitti tuolloin tuntematon näyttelijä Christopher Reeve. Elokuvan budjetti 55 miljoonaa dollaria (vuoden 1978 lukema, inflaatiota ei otettu huomioon) oli vuonna 1978 suurempi kuin esimerkiksi ensimmäisen Tähtien sota -elokuvan Uusi Toivo (*Star Wars: A New Hope*). Elokuva tuotti kansainvälisesti 300,2 miljoonaa dollaria (vuoden 1978 lukema).

Elokuvaa kuvattiin Uudessa-Meksikossa, New Yorkissa, Kanadassa sekä Lontoossa. Elokuva sai neljä Oscar-ehdokkuutta, mm. parhaasta musiikista, äänestä ja elokuvaleikkauksesta sekä voitti erikoistehoste-Oscarin. Elokuvan musiikin sävelsi John Williams, ja erityisen tunnettuja teemoja ovat Teräsmiehen teema (Superman March) ja Planeetta Krypton (The Planet Krypton). Elokuvan ohjasi Richard Donner. 

## Juoni

Tiedemies Jor-El lähettää poikansa turvaan tuhoontuomitulta Krypton-planeetalta. Kal-El-niminen lapsi päätyy Maahan, jossa Kentin pariskunta kasvattaa hänet nimeten lapsen Clark Kentiksi. Adoptioisänsä kuoltua Clark/Kal päätyy pohjoisnavalla olevaan kryptonilaiseen linnakkeeseen, jossa saa tietää oikean isänsä hologrammilta synnyintarinansa. Hän muuttaa Metropolisiin ja aloittaa uransa supersankari Teräsmiehenä, käyttäen toisena henkilöllisyytenään lempeäkäytöksistä toimittajaa Clark Kentiä. Tapaa ensimmäisen kerran kollegansa Lois Lanen ja ihastuu tähän. Teräsmiehen täytyy myös estää tulevan arkkivihollisensa Lex Luthorin pirulliset suunnitelmat.

## Näyttelijät
   

## Lähteet
Maailman vahvin mies -kilpailu

**Maailman vahvin mies -kilpailu** on vuosittain järjestettävä voimamieskilpailu, jonka voittaja kruunataan *Maailman vahvimmaksi mieheksi*. Kilpailu koostuu erilaisista voimaa vaativista lajeista, joista sijoitusten mukaan saatavia yhteispisteitä eniten kerännyt kilpailija on voittaja.

Ensimmäisen kerran maailman vahvimman miehen tittelistä kilpailtiin vuonna 1977 ja kolmena ensimmäisenä vuonna kilpailupaikkana toimi Universal Studios Kaliforniassa. Alkuaikoina osanottajat olivat pääasiassa amerikkalaisia, mutta kun 1980-luvun alkupuolella alettiin kilpailuja järjestää Yhdysvaltain ulkopuolella, alkoi Pohjois-Euroopan maiden menestyskulku.

Kilpailut järjestää International Federation of Strength Athletes (IFSA). Vuodesta 2001 lähtien on Vahvin mies -kilpailujen rinnalta järjestetty myös *[[Maailman vahvin nainen]]* -mittelö.

## Kilpailut ja mitalistit

## Aiheesta muualla
*IFSA , kansainvälinen voimamiesliitto
*
Lucknow

**Lucknow** (, ), myös **Lakhnau**, on Uttar Pradeshin osavaltion pääkaupunki Intiassa. Kaupungissa asui 2&nbsp;185&nbsp;927 ihmistä vuonna 2001. Lucknow on osavaltion toiseksi suurin kaupunki Kanpurin jälkeen. 

## Historia

Kaupunki perustettiin vuonna 1528 Baburin, mogulivaltakunnan perustajan, käskystä. Vuonna 1775 Lucknow'sta tehtiin Oudhin kuningaskunnan pääkaupunki.

Brittijoukot valtasivat kaupungin 1856. Vuotta myöhemmin sepoykapinassa residentin virka-asunnossa sijainnut varuskunta joutui kapinallisten piirittämäksi. La Martinieren yliopiston oppilaat auttoivat brittijoukkoja puolustamaan varuskuntaa.

## Liikenne
Amausin lentoasema palvelee alueen lentoliikennettä. Lucknow'n metro on suunnitteilla.

## Lähteet

## Aiheesta muualla
Euforia

**Euforia** on kaikki muut tunteet ohittava hyvänolontunne. Se voi syntyä luonnollisesti tai lääkkeillä, alkoholilla tai muilla päihteillä aiheutettuna. Euforian vastakohta on dysforia.
Kathleen Battle

**Kathleen Battle** (s. 13. elokuuta 1948 Portsmouth, Ohio) on yhdysvaltalainen sopraano ja oopperalaulaja. Hän opiskeli musiikkia Cincinnatin yliopiston konservatoriossa, josta valmistui vuonna 1971. Debyyttinsä hän teki Spoleton festivaaleilla Thomas Schippersin johdolla. Battle on luonut menestyksekkään uran ja esiintynyt maailman tunnetuimmilla ooppera-areenoilla, kuten Metropolitanissa ja Salzburgin festivaaleilla. Hänen repertuaarinsa olennaisimpana osana on Bachin, Händelin, Mozartin, Rossinin ja Faurén musiikki. Hän on saanut viisi Grammy-palkintoa. Battlen ääni, vaikkakaan ei volyymiltaan suuri, on kuulas, kirkas ja ketterä – soinniltaan hieman metallinen ja yleisesti kauniina pidetty.

Battle sai vuonna 1994 lähtöpassit Metropolitan-oopperasta; syyksi ilmoitettiin epäammattimainen käytös. Jopa sopraanon entinen läheinen yhteistyökumppani, kapellimestari James Levine, kieltäytyi työskentelemästä hänen kanssaan.

## Lähteet
Frigg (yhtye)

**Frigg** on suomalainen uutta pelimannimusiikkia soittava kansanmusiikkiyhtye. Frigg yhdistelee musiikissaan pohjoismaista perinnettä ja Americanaa omaperäisellä tavalla, jota kuvaamaan maailmanmusiikkimedia on kehittänyt termin *nordgrass* viitaten yhtyeen bluegrass-vaikutteisiin. Alun perin suomalais-norjalaisena aloittanut yhtye on muuttunut kokonaan suomalaiseksi, mutta pohjoismaiset piirteet ovat edelleen vahvat. Friggin kuusihenkisen kokoonpanon instrumentteihin kuuluvat kolmen viulun lisäksi kitara, cittern, mandoliini sekä kontrabasso.

Frigg on esiintynyt ahkerasti ympäri maailmaa yli kahdenkymmenen vuoden ajan. Lukuisten Euroopan maiden lisäksi kiertueet ovat vieneet yhtyeen Pohjois-Amerikkaan, Australiaan, Japaniin ja Malesiaan sekä maailman suurimmille kansanmusiikkifestivaaleille kuten Telluride Bluegrass Festival, Celtic Connections, Glatt und Verkehrt, WOMADelaide, Cambridge Folk Festival, Førde Festival sekä Rainforest World Music Festival. Television ja radion välityksellä Frigg on tavoittanut miljoonayleisöt esiintymisillään A Prairie Home Companion -liveradioshowssa Minneapolisissa sekä NHK World Japan -kanavan El Mundo -ohjelmassa.

Frigg on julkaissut olemassaolonsa aikana kaksitoista levyä. Vuonna 2012 julkaistu Polka V valittiin Suomessa vuoden kansanmusiikkilevyksi sekä Teosto -palkintoehdokkaaksi. Merkittävimmistä maailmanmusiikkijulkaisuista Songlines on nostanut yhtyeen levyistä kaksi “Top of the World” -listalleen, minkä lisäksi fRoots, SingOut! sekä Rhythms ovat noteeranneet yhtyeen useaan kertaan näkyvillä artikkeleilla ja ylistävillä levyarvioilla. Kahdestoista levy, Dreamscapes, julkaistiin helmikuussa 2025.

Frigg voitti Music Finlandin jakaman Vuoden Kansainvälistyjä -palkinnon 7. marraskuuta 2017 järjestetyssä Suomen ensimmäisessä Etnogaalassa.

## Tuotanto
* *Frigg* (2002)
* *Keidas (Oasis/Oase)* (2005)
* *Live* (2007)
* *Economy Class* (2008)
* *Grannen* (2010)
* *Polka V* (2012)
* *Timeline* (2014)
* *Frost on Fiddles* (2017)
* *Joululaulut* (2018)
* *Frixx* (2020)
* *Perintö* (2023)
* *Dreamscapes* (2025)

## Lähteet

*
*
*

### Viitteet

## Aiheesta muualla
*Yhtyeen verkkosivut
*
*
Nagpur

**Nagpur** () on kaupunki Maharashtran osavaltiossa Intiassa. Vuonna 2011 Nagpurissa asui 2&nbsp;497&nbsp;777 asukasta. 

Kaupunki sijaitsee Nag-joen varella lähellä Intian maantieteellistä keskipistettä. 

Nagpur on tärkeä teollisuuskeskus (puuvilla-, paperi-, kemian teollisuutta sekä koneenrakennusta) ja liikenteen solmukohta. Kaupunki on myös uskonnollisesti merkittävä paikka. Hindunationalistinen liike Rashtriya Swayamsevak Sangh on perustettu Nagpurissa vuonna 1925. Myös B. R. Ambedkarin perustama buddhalaisuuteen kuuluva navayana-suuntaus on perustettu kaupungissa. 

Vuonna 2023 Nagpurin arvioitiin olevan puhtaudessa Intian suurkaupungeista sijalla 86.

## Lähteet
Teresa Stratas

**Teresa Stratas** OC (s. 26. toukokuuta 1938, Toronto) on kanadalainen dramaattinen sopraano.  Debyytti oopperalavalla tapahtui 1959 Puccinin *[[La bohème]]n* *Miminä*. Muita tärkeitä rooleja hänen urallaan ovat olleet Verdin *[[La traviata]]n* *Violetta* sekä Straussin *[[Salome (ooppera)|Salomen]]* ja Bergin *[[Lulu]]n* nimiroolit. Nämä kolme roolia hän on myös levyttänyt. Hän on saavuttanut mainetta myös Kurt Weillin laulujen tulkitsijana sekä esiintymällä mm. Jennyn roolissa Metropolitan Operan Mahagonnyn kaupungin nousu ja tuho -oopperassa (Weill/Brecht), jonka harjoituksissa hän tutustui 'alkuperäiseen' Jennyyn eli näyttelijä Lotte Lenyaan.

## Levytyksiä
*Giuseppe Verdi: *[[La traviata]]*
*Richard Strauss: *[[Salome (ooppera)|Salome]]*
*Alban Berg: *[[Lulu]]*
*Wolfgang Amadeus Mozart: *[[Così fan tutte]]*
*Franz Lehár: *[[Iloinen leski]]*
*Bedřich Smetana: *[[Myyty morsian]]*
*Kurt Weill: The Unknown Kurt Weill
*Kurt Weill: September Songs: The Music of Kurt Weill
*Weill/Brecht: Rise and Fall of the City of Mahogony - Metropolitan Opera Film Recording

## Muuta
Vuonna 1972 hänelle myönnettiin *[[Order of Canada#Officers|Officer of the Order of Canada]]* -arvonimi.
Salzburgin musiikkijuhlat

**Salzburgin musiikkijuhlat** tai *festivaalit*, , järjestetään vuosittain heinä-elokuussa Wolfgang Amadeus Mozartin synnyinkaupungissa Itävallan Salzburgissa. Festivaalit perustettiin vuonna 1877, lopetettiin vuonna 1910 ja käynnistettiin ensimmäisen maailmansodan päätyttyä uudestaan vuonna 1918. Uuden alun puuhamiehinä olivat Hugo von Hofmannsthal, Richard Strauss, teatteriohjaaja-näyttelijä Max Reinhardt ja kapellimestari Franz Schalk. Toisen maailmansodan puhjettua musiikkijuhlat pantiin tauolle, mutta ne aloitettiin uudelleen vuonna 1946.

Festivaaleilla esitetään oopperan lisäksi myös kamarimusiikkia, muita konsertteja ja näytelmiä.

## Aiheesta muualla
*Viralliset sivut.
Skeleton talviolympialaisissa 1928

**[[Talviolympialaiset 1928|Vuoden 1928 talviolympialaisissa]]** Sveitsin Sankt Moritzissa kilpailtiin ensimmäistä kertaa olympialaisten historiassa **[[skeleton]]issa** eli mahakelkkailussa. Ratana toimi lajin syntypaikkana usein pidetty Cresta Run. Rata on pituudeltaan 1&nbsp;210 metriä ja korkeuseroa on 157 metriä. Kilpailussa laskettiin kolme laskua, joiden yhteisajan perusteella sijoitus määräytyi.

## Tulokset
Torronsuon kansallispuisto

**Torronsuon kansallispuisto** on Tammelan kunnassa Kanta-Hämeessä sijaitseva, pinta-alaltaan 31 neliökilometrin laajuinen kansallispuisto. Kansallispuisto perustettiin Tammelan Torronsuolle vuonna 1990. Sitä ennenkin lähes luonnontilainen suo oli määritelty suojelualueeksi.

## Luonto

Maastoltaan Torronsuo on tyypillistä keidas- eli kohosuota. Se on paksuturpeista ja keskiosa on selvästi reunoja korkeammalla. Torronsuon turvekerros on paksuimpia mitatuista soista Suomessa, paikoitellen jopa 12 metriä.

Lintu- ja hyönteislajistoltaan Torronsuo on arvokas. Suon alueella pesii satakunta lintulajia. Osa linnuista ja lentävistä hyönteisistä on lajeja, jotka tyypillisesti viihtyvät pohjoisemmilla alueilla, eikä niitä juuri tavata muualla eteläisessä Suomessa. Myös suon kasvilajisto on monipuolinen.

Pieni osa kansallispuiston itäreunaa paloi 1997 Tammelan suuressa metsäpalossa. Vaikka palon laajeneminen estettiin, palanut puusto jätettiin pystyyn ja annettiin uudistua luonnollisesti. Pieni osa palaneesta alueesta myös liitettiin kansallispuistoon.

## Saapuminen
Kansallispuiston pysäköintialue ja toistaiseksi ainoa lähtöpiste on Kiljamon saarekkeessa, Forssasta Somerolle johtavan seututien 282 varrella Tammelan Torron kylän pohjoispuolella. Saarekkeella on Metsähallituksen rakentama 17 metriä korkea luontotorni, josta on hyvät näkymät koko suon yli.

## Reitit
Torronsuon kansallispustossa on 1,5, 8,5 ja 10 kilometrin pituiset pitkospuureitit, jotka alkavat Kiljamon pysäköintialueelta ja kulkevat Kiljamon tornin kautta. Kansallispuiston itäosassa on 5,3 kilometrin mittainen Piippurinsuon kierros, joka on osa Ilvesreittiä. Lisäksi suolla on talvisin hiihtolatuja.

Kiljamon saareketta kiertää 1,5 kilometriä pitkä Kiljamonkierros, joka on osin esteetön. Reitiltä haarautuvat pidemmät 8,5 kilometrin Suotaival ja 10 kilometrin Torron kylän kierros. Pidemmät reitit kulkevat Niittylänsaarien kautta Härksaareen, jossa on vanha kvartsilouhos. Louhoksen jälkeen saavutaan suon eteläosassa olevalle Idänpäänkalliolle, jolla on myös luontotorni. Tämä torni on rakennettu vuonna 1997 pitkälti talkoovoimin yksityismaalle, ja sitä huoltaa Torron kylätoimikunta. Tornin jälkeen lyhyempi Suotaival jatkuu suoreittinä kohti Kiljamon pysäköintialuetta. Lopussa reitti kulkee seututien 282 tuntumassa. Pidempi Torron kylän kierros kulkee tornin jälkeen Ilvesreittinä Torron kylän kautta ja palaa Kiljamon pysäköintialueelle seututien 282 vartta pitkin.

## Lähteet

## Aiheesta muualla

*
*
*
The Hives

**The Hives** on garage- ja punkrockyhtye Fagerstasta, Ruotsista. Yhtye tuli suosituksi 2000-luvun alussa, garagerockin suosion kasvaessa, punkvaikutteisella garagerockilla. Läpimurtonsa he tekivät *[[Your New Favourite Band]]* -kokoelma-albumillaan, jossa oli heidän vanhoja kappaleitaan, kuten ”Hate to Say I Told You So”. The Hives tunnetaan humoristisesta itsensä kehuskelusta. He kaikki esiintyvät samanlaisissa smokeissa, jotka vaihtuvat aina uuden albumin jälkeen, mutta ovat aina mustavalkoisia.

## Randy Fitzsimmons

The Hivesin kaikkien kappaleiden sanoittajaksi on merkitty ”Randy Fitzsimmons”. Bandi pitää Fitzsimmonsia yhtyeen kuudentena jäsenenä, joka löysi yhtyeen, kirjoittaa heidän kappaleensa ja manageroi heitä. *[[NME]]*-popmusiikkilehti on kuitenkin kertonut, että Randy Fitzsimmons on Nicholaus Arsonin rekisteröity salanimi. Tämä on saanut monet uskomaan, että Fitzsimmons on myytti ja kappaleet on sanoittanut Arson itse. Arson ja muut yhtyeen jäsenet kuitenkin kieltävät tämän. *[[Tyrannosaurus Hives]]* -albumin takakannessa on ylimääräinen jalkapari, joka ilmeisesti kuuluu Fitzsimmonsille.

## Esiintyminen

The Hivesin lavaesiintyminen äänestettiin *[[Spin (lehti)|Spin]]*-lehdessä rockin kahdeksanneksi parhaimmaksi. Bändin laulaja Pelle Almqvist ja hänen kitaristiveljensä Nicholaus Arson hoitavat esiintymisen, kun muut jäsenet keskittyvät enemmän musiikkipuoleen. Pelle tunnetaan yleisösurffauksesta, saksipotkuista sekä vahvistimilla kiipeilystä.

## Jäsenet

* ”Howlin'” Pelle Almqvist – laulaja
* Nicholaus ”Arson” Almqvist – kitaristi
* ”Vigilante” Carlström – kitaristi
* ”Dr. Matt Destruction” – basisti
* ”Chris Dangerous” – rumpali

## Diskografia

### Studioalbumit
* *[[Barely Legal]]* (1997)
* *[[Veni Vidi Vicious]]* (2000)
* *[[Tyrannosaurus Hives]]* (2004)
* *[[The Black and White Album]]* (2007)
* *[[Lex Hives]]* (2012)
* *[[The Death of Randy Fitzsimmons]]* (2023)
* *[[The Hives Forever Forever The Hives]]* (2025)

## Lähteet
* The Hivesin viralliset sivut  
*
*Burning Heart Records 
*Yhtyeen haastattelu Suicide Girls -sivustolla 

## Aiheesta muualla

* The Hivesin viralliset sivut  
*
Tekijänoikeusjärjestö

**Tekijänoikeusjärjestöt** valvovat luovan työn tekijöille syntyviä tekijänoikeuksia tekijöiden puolesta. Saadakseen korvauksia näiltä järjestöiltä, tekijän on rekisteröidyttävä järjestöjen asiakkaaksi.

Järjestöt keräävät erilaisia tekijänoikeuskorvauksia usein niin sanotun sopimuslisenssijärjestelmän kautta. Sen mukaan järjestö edustaa tekijöitä ja antaa luvan siten käyttää teoksia. Tyypillinen tilanne on kopiokoneisiin liittyvä tekijänoikeuskorvaus, jota maksetaan kaikista kopiokoneista yrityksissä ja yhteisöissä. Tällöin teoksen kopioijan ei tarvitse hankkia lupaa erikseen teoksen osien kopioimisesta (lupaa koko teoksen kopioimiseen ei näinkään ole) kaikilta tekijöiltä. Tarkoituksen on siis helpottaa teosten käyttöä mutta samalla taata tekijöille korvaus teoksen kopioinnista. 

Suomalaisia tekijänoikeusjärjestöjä:
* Teosto: säveltäjät, sanoittajat, sovittajat ja kustantajat
* Gramex: äänitteillä esiintyvät taiteilijat ja äänitteiden tuottajat
* Kopiosto: myöntää lupia painotuotteiden kopiointiin, nauhoitettujen tv- ja radio-ohjelmien käyttöön ja tv-kanavien jakeluun sekä edelleen lähettämiseen
* Kuvasto: kuvataiteilijat
* Sanasto: kirjailijat ja kääntäjät.
* Tuotos: Itsenäiset AV-tuottajat

## Katso myös
* Tekijä (tekijänoikeus)
* Tekijänoikeuden tiedotus- ja valvontakeskus ry
Valkmusan kansallispuisto

**Valkmusan kansallispuisto** sijaitsee Pyhtään ja Kotkan alueilla. Kansallispuisto perustettiin vuonna 1996, ja sen pinta-ala on 19,5 neliökilometriä, josta suota on 87 prosenttia. Valkmusan kansallispuisto käsittää Etelä-Suomen oloissa poikkeuksellisen edustavaa suoluontoa. Suot ovat rannikon keidassoita. Alueelta on luokiteltu yli 40 erilaista suotyyppiä. Soilla on myös arvokkaita metsäsaarekkeita ja reunametsiä.

Kansallispuisto käsittää kaksi erillistä aluetta. Länsiosassa oleva Munasuo on Suomen suurin ja arvokkain laakiokeidas. Itäosaan kuuluvat Valkmusa, Kananiemensuo, Lamminsuo ja Mustanjärvensuo, joka on hyvin kehittynyt kermikeidas. Kansallispuiston raja sivuaa pohjoisessa Kymijoen Hirvikoskenhaaraa. Itäosassa kansallispuistoon kuuluvien suoalueiden väliin jää osittain Pernoon Haukkavuoren ja Moronvuoren alue, joka on Suomen puolustusvoimien käytössä.

Kansallispuistossa on kaksi merkittyä reittiä. Simonsaaren pysäköintipaikalta lähtee 2,3 kilometrin pituinen pitkostettu rengaslenkki, jonka varrella on lintutorni. Puiston itäosassa Suolinnantien päästä lähtee kahden kilometrin pituinen reitti Moronvuoren päivätuvalle.

## Kasvisto ja eläimistö

Kansallispuiston metsät ovat tuoreita mustikkatyypin kankaita ja kuivahkoja puolukkatyypin kankaita. Koillisosassa on koivuvaltaista metsää. Puusto on yleensä melko nuorta, koska alueella on tehty hakkuita ennen kansallispuiston perustamista.

Kansallispuiston linnusto on monipuolinen. Lajistolle on ominaista runsas eteläinen lintulajisto, sekä toisaalta myös pohjoisten lajien, kuten riekon ja pohjansirkun, esiintyminen. Alue on tärkeä lintujen muutonaikainen levähdysalue. Alueen perhoslajisto on erittäin edustava ja siihen kuuluu useita uhanalaisia lajeja. Kansallispuiston tunnuseläin on uhanalainen perhonen, rämekulmumittari.

## Lähteet

## Aiheesta muualla

*Luontoon.fi: Valkmusan kansallispuisto
*Yle Areena: Luonto lähellä retkeilee suoluontoa suojelevassa Valkmusan kansallispuistossa Kymenlaaksossa. 17.10.2016
Kleopatra (Aleksanteri Suuren sisar)

**Kleopatra** (356 eaa. – 308 eaa.) oli Makedonian kuninkaan Filippos II:n ja tämän vaimon Olympiaan tytär. Hän oli Aleksanteri Suuren sisar. 

Kleopatra meni naimisiin enonsa Epeiroksen kuninkaan Aleksanteri I:n kanssa vuonna 336 eaa. Filippos II murhattiin Kleopatran ja Aleksanterin häiden yhteydessä. Vuonna 330 eaa. Kleopatran aviomies sai surmansa, kun hän oli sotimassa Italiassa. Kun Kleopatran veli Aleksanteri Suuri kuoli 323 eaa. ilman selvää perillistä, Kleopatrasta tuli pian haluttu aviopuoliso Aleksanterin seuraajien eli diadokkien joukossa. Kleopatran mahdollisilla lapsilla olisi hyvät mahdollisuudet päästä Makedonian hallitsijoiksi.

Leonnatos kosi Kleopatraa ensimmäisenä, ja hän väitti saaneensa Kleopatran suostumuksen. Leonnatos kuoli kuitenkin 322 eaa. Seuraavaksi yritti Kleopatraa saada vaimokseen Perdikkas. Perdikkaan vallan kasvaessa muut diadokit kuitenkin päättivät päästä eroon hänestä. Perdikkas kuoli ensimmäisen diadokkisodan aikana. Seuraavaksi Kassandros, Lysimakhos ja Antigonos yrittivät kosia Kleopatraa, mutta kenenkään tarjoukseen hän ei suostunut. Kleopatra pakeni lopulta Sardikseen, jossa hän eli Antigonoksen käskystä kotiarestissa. 

Vuonna 317 eaa. Kleopatran ja Aleksanterin pojasta Neoptolemoksesta tuli Epeiroksen kuningas, mutta hänet syrjäytettiin 313 eaa. Vuonna 308 eaa. Kleopatra yritti paeta Ptolemaios I:n luokse, mutta hänet saatiin kiinni. Sen jälkeen Antigonos teloitutti hänet.
Vieska

**Vieska** on tiettävästi tarkoittanut joessa olevaa matalaa kohtaa, jonka kautta mm. laumaeläimet, porot, sekä muut luonnonvaraiset eläimet ja laidunkarja ovat päässeet ylittämään joen. Kyseessä on ollut kahluupaikka, hiljaa virtaava joen kohta, josta pääsee kahlaamalla yli eikä virta kuitenkaan vie mukanaan.

Suomessa Kalajokilaaksossa on ollut kaksi Kalajoen keskisyvyyttä matalampaa kohtaa nykyisten Alavieskan ja Ylivieskan kohdalla. Alavieska joen alajuoksulla lähempänä merta, Ylivieska vajaat 20 kilometriä Alavieskasta joen yläjuoksua kohti.

## Aiheesta muualla
* Juurikosken partaalla – Asutuksen alussa 
* 
*
Georgian sosialistinen neuvostotasavalta

**Georgian sosialistinen neuvostotasavalta**, lyhenteeltä **Georgian SNT**, suomeksi yleensä **Gruusian SNT** (, ), oli nykyisen Georgian käsittänyt neuvostotasavalta.

Neuvostotasavalta perustettiin 25. helmikuuta 1921, mutta 14 vuoden ajan 12. maaliskuuta 1922 – 5. joulukuuta 1936 se oli osa Transkaukasian sosialistista federatiivista neuvostotasavaltaa yhdessä Armenian SNT:n ja Azerbaidžanin SNT:n kanssa. Marraskuussa 1990 se nimettiin vielä ”Georgian tasavallaksi” puoleksi vuodeksi ennen Georgian itsenäistymistä. 

Georgiasta käytettiin suomen kielessä nimitystä ”Gruusia” aina Neuvostoliiton hajoamiseen saakka. 

## Georgian SNT:n korkeimman neuvoston puheenjohtajat
*Filipp Makharadze (10. heinäkuuta 1938 – 10. joulukuuta 1941)  
*Giorgi Sturua (1942 – 26. maaliskuuta 1948) 
*Vasil Gogua (26. maaliskuuta 1948 – joulukuu 1952)  
*Zakari Tškhubianišvili (joulukuu 1952 – 1953)  
*V. Tskhovrebašvili (1953)               	
*Miron Tšubinidze (1953 – 18. huhtikuuta 1959)  
*Giorgi Dzotsenidze (18. huhtikuuta 1959 – 1975)  
*Pavle Gilašvili (9. tammikuuta 1976 – 29. maaliskuuta 1989)  
*Otar Tšerkezia (29. maaliskuuta 1989 – 17. marraskuuta 1989)  
*Givi Gumbaridze (17. marraskuuta 1989 – 14. marraskuuta 1990)  
*Zviad Gamsakhurdia (14. marraskuuta 1990 – 14. huhtikuuta 1991)  

## Galleria

Tiedosto:1967 CPA 3516.jpg|Neuvostoliittolainen Georgian SNT:n 50-vuotisjuhlapostimerkki vuodelta 1967.
Tiedosto:GruzinskajaSSR 1939.jpg|Georgian SNT vuonna 1939.


## Lähteet

## Aiheesta muualla
Tutkain (lehti)

**Tutkain** on Helsingin yliopiston valtiotieteellisen tiedekunnan opiskelijoiden toimittama lehti, joka on ilmestynyt vuodesta 1964 alkaen. Vuosien 1969–1970 Tutkain oli yhtenä tärkeänä tekijänä raivaamassa tietä kohti valtiotieteiden opiskelijoiden suuntautumista kohti uusvasemmistolaisuutta ja työväenliikkeen eri suuntauksia. Tutkain on puoluepoliittisesti sitoutumaton julkaisu.

Nykyisellään neljä kertaa vuodessa ilmestyvä Tutkain tavoittaa noin 3&nbsp;000 20–30-vuotiasta akateemista nuorta sekä tutkijoita, toimittajia ja kansanedustajia. Pelkästään 2000-luvulla se on palkittu lukuisia kertoja HYY:n parhaana järjestölehtenä (mm. vuosina 2002, 2003, 2005, 2012 ja 2017).

Tutkainta julkaisee HY:n valtiotieteellisen tiedekunnan opiskelijajärjestö Kannunvalajat ry.

Vuosien saatossa Tutkaimen päätoimittajina ovat toimineet:
*1964 ?
*1965 Osmo J. Tuomala
*1966 Hannu Vesa
*1967 Ilkka Ristimäki
*1968 Matti Mykkänen
*1969 Pekka Aarnio
*1970 Kari Toikka
*1971 Jukka-Pekka Takala
*1972 Pekka Sutela
*1973 Risto Repo
*1974 Matti Kortteinen
*1975 Matti Ojamo
*1976 Ossi Rahkonen
*1977 ?
*1978 Kari Leukkunen
*1979 Olli Keinänen
*1980 Erkki Laukkanen
*1981 Harri Koivu
*1982 Pasi Andersson
*1983 Jaana Lähteenmaa
*1984 Jukka Siren
*1985 Tuomo Lappalainen (1-2 / 1985), Eero Yrjö-Koskinen (3-4 / 1985)
*1986 Kari Pyrhönen
*1987 Anu Kantola (1.1.-1.9.1987) Pertti Nyberg (1.9.-31.12.1987)
*1988 Juha (JR) Leskinen
*1989 Arto Marjomäki
*1990 Pasi Mäenpää (1-2 / 1990), Mattias Erkkilä (3-4 / 1990)
*1991 viisijäseninen toimitusneuvosto
*1992 Raine Hermans
*1993 Jarkko Vesikansa
*1994 Anna Jussila
*1995 Samuli Simojoki
*1996 Vappu Heikkurinen (sisältöpäätoimittajina Meri Siirala, Sanna Leskinen, Harri Junttila, Katri Riekkinen)
*1997 Terhi Aalto
*1998 Kaius Niemi
*1999 Marjut Tervola
*2000 Ilkka Karisto
*2001 Anna Niemelä
*2002 Taina Ahtela
*2003 Elina Kervinen
*2004 Veera Luoma-aho
*2005 Timo Nurmi
*2006 Olli Waris
*2007 Aino Silvo
*2008 Maria Ruuska
*2009 Saara Myllymäki
*2010 Stina Mäntyniemi
*2011 Tiina Liukkonen
*2012 Mikko Virta
*2013 Miran Hamidulla
* 2014 Vili Lähteenoja
* 2015 Joonas Lehtonen
* 2016 Elias Anttila
* 2017 Nella Kelkka
*2018 Janne Suutarinen
*2019 Inka Reinola 
*2020 Arttu Uuranmäki 
*2021 Jaakko Oleander
*2022 Saara Pylkkänen
*2023 Joakim Kullas
*2024 Olli Puumalainen
*2025 Sakari Valhas

## Lähteet

## Aiheesta muualla
*Lehden internetsivut
Samuel Colt

**Samuel Colt** (19. heinäkuuta 1814 − 10. tammikuuta 1862) oli Colt-revolverin keksijä ja vuonna 1847 perustetun *Colt's Patent Firearms Manufacturing Company* -yhtiön (nykyisin Colt's Manufacturing Company (CMC)) perustaja.

Colt syntyi Hartfordissa Connecticutissa. Hänen isänsä omisti tekstiilitehtaan, jossa työskennellessään Colt oppi teknisiä taitoja. Hän halusi kuitenkin merille ja pestautui matkalle Intiaan. Väitetään, että Colt olisi keksinyt revolverin rullan lukitusmekanismin periaatteen laivan ruorin lukitusmekanismista. Colt sai keksinnölleen patentin Euroopassa vuonna 1835 ja Yhdysvalloissa vuotta myöhemmin. On myös mahdollista että hän kehitteli ensimmäiset versiot liukuhihnasta jonka kehityksen Henry Ford vei loppuun. 

## Lähteet

## Aiheesta muualla
*Colt's Manufacturing Company, Inc.: Colt history.
Parysatis

**Parysatis II** (; kuoli noin vuonna 323 eaa.) oli Persian kuninkaan Artakserkses III:n tytär. Vuonna 324 eaa. hänestä tuli Aleksanteri Suuren kolmas vaimo Susassa tapahtuneissa häissä. Aleksanteri meni naimisiin myös Dareios III:n tyttären Stateiran kanssa. Parysatis murhattiin luultavasti sen jälkeen, kun Aleksanteri oli kuollut vuonna 323 eaa. Murhan takana oli luultavasti Aleksanterin ensimmäinen vaimo Roksane.

## Lähteet
Piksodaros

**Piksodaros** (, ; kuoli ennen vuotta 334 eaa.) oli Kaarian satraappi. Hän oli Hekatomnoksen nuorin poika ja Kaariaa hallinneen Hekatomnididynastian jäsen. Hänen vanhemmat veljensä Idrieus ja Mausollos sekä siskonsa Artemisia II olivat myös Kaarian satraappeja ennen häntä. Kun Idrieus kuoli vuonna 334 eaa., kaappasi Piksodaros vallan siskoltaan Adalta, joka oli ollut Idrieuksen vaimo. Piksodaros antoi persialaiselle Orontobatekselle erään tyttärensä vaimoksi. Hän yritti myös saada Makedonian kuninkaan Filippos II:n liittolaisekseen ja ehdotti avioliittoa vanhimman tyttärensä ja Filippoksen pojan Arridaioksen välille. Väitetään että Filippoksen vanhin poika Aleksanteri olisi vaatinut saada tämän kunnian itselleen. Lopulta liitosta ei tullut mitään koska Filippos ei ollut kiinnostunut.

Piksodaros kuoli ennen kuin Aleksanteri Suuri valloitti Kaarian vuonna 334 eaa. Sitä ennen Piksodaroksen vävystä Orontobateesta oli tullut Kaarian satraappi. 

## Aiheesta muualla
* Pixodarus  Wiki Classical Dictionary (englanniksi)
* Pixodarus Livius sivusto (englanniksi)
Aleksis (oppikirjasarja)

**Aleksis** on Otavan vuodesta 2001 alkaen julkaisema äidinkielen ja kirjallisuuden oppikirjasarja peruskoulun 7.–9. luokille. Sarjaan kuuluvat oppikirjat, harjoituskirjat ja opettajan oppaat. 

Oppikirjat on jaoteltu eri osa-alueisiin:
* kielen tutkiminen
* kirjoittaminen
* kirjallisuus
* medialukutaito
* kielenhuolto

## Lähteet

## Aiheesta muualla
* Kirjasarjasta Otavan sivuilla
Warning (Green Dayn albumi)

**Warning:** on Green Day -yhtyeen kuudes studioalbumi. Se äänitettiin maalis-huhtikuussa 2000 ja julkaistiin 3. lokakuuta 2000. Albumi debytoi Yhdysvalloissa ja Britanniassa sijalla 4 ja myi kummassakin maassa kultaa. Levyn tunnetuimmat kappaleet ovat "Minority" ja "Warning".

## Kappaleet

### 25th Anniversary Deluxe Edition

## Kokoonpano
* Billie Joe Armstrong - laulu, kitara
* Mike Dirnt - basso, mandolini, taustalaulu
* Tré Cool - rummut, lyömäsoittimet

## Arvostelut
* Allmusic: 
* Rolling Stone: 

## Lähteet
Sepeteus

**Sepeteus** on suomalainen miehen etunimi. Raamatussa esiintyy muutamia Sepeteus-nimisiä henkilöitä. Sepeteuksella ei ole Suomessa nimipäivää. Suomessa on 25 Sepeteusta, jonka lisäksi käytössä on nimen eri muunnoksia (Sebedeus, Sepetius jne).

Sepeteus on ollut myös pakinoitsija Kustaa Eräsen nimimerkki.

## Kuvitteellisia Sepeteuksia
* Sepeteus, kanttori Aleksis Kiven kirjassa Nummisuutarit
* Kanttori Sepeteus oli Eino Leinon salanimi, jolla hän kirjoitti pakinoita mm. *Sunnuntai*-lehteen
* Sepeteus Tienpää on päähenkilö Ylen draamasarjassa Matkalaukkukostaja

## Lähteet
Lineaarikirjoitus

**Lineaarikirjoitus** on kirjoitusjärjestelmä, joka kehittyi kuvakirjoituksesta. Siinä kuvat on korvattu merkeillä, jotka muodostuvat viivoista.

Parhaiten tunnettuja ovat esimerkit antiikin Kreikasta, jossa Kreetalla kehittyivät niin sanotut *[[Lineaari-A-kirjoitus|lineaari A]]* ja *[[Lineaari-B-kirjoitus|lineaari B]]* -kirjoitukset. Lineaari A:ta käytettiin vuosina 1900&ndash;1500 eaa. Sitä ei ole kyetty tulkitsemaan. Lineaari B, joka oli käytössä 1400 eaa. alkaen, on kyetty avaamaan 1950-luvulla.

## Kirjallisuutta
Kaaria

**Kaaria** (, ) oli antiikin aikainen alue Vähän-Aasian lounaisosassa. Kaarian pohjoispuolella sijaitsi Joonia ja sen itäpuolella Fryygia ja Lyykia. Kaarian tärkein kaupunki oli Halikarnassos. 

Vuoden 545 eaa. tienoilla Kaaria joutui Persian vallan alle ja siitä tuli Persian maakunta. Vuodesta 391 eaa. eteenpäin Kaariaa hallitsivat satraappeina hekatomnididynastian jäsenet. Heistä tunnetuin oli Mausollos, jonka itselleen rakennuttama hautamuistomerkki eli Halikarnassoksen mausoleumi luettiin yhdeksi maailman seitsemästä ihmeestä. Vuonna 334 eaa. Aleksanteri Suuri valloitti Kaarian. Rooman valtakunnan osana Kaaria kuului aluksi Asian provinssiin ja myöhemmin Carian provinssiin.

Kreikkalainen historioitsija Herodotos mainitsee kaarilaisten kehittäneen sodankäyntiin liittyviä keksintöjä, joita myös helleenit alkoivat käyttämään. Kaarilaiset kehittivät kypäriin töyhdöt ja kilpiin kädensijat.

## Lähteet

## Aiheesta muualla
Dirichlet’n sarja

**Dirichlet'n sarja** on muotoa

D(s)=\sum_{n=1}^\infty \frac{a_n}{n^s}

oleva sarja, jossa kertoimet a_n ovat kompleksilukuja ja s on kompleksimuuttuja. Sarja D(s) voidaan myös tulkita lukujonon a(n) generoivaksi funktioksi. Sarjaa voidaan käsitellä formaalisena kirjoitelmana, kuten formaalisia potenssisarjana, määrittelemällä niille yhteen- ja kertolasku luonnollisella tavalla muodostuu näistä *formaaleista Dirichlet'n sarjoista* rengas.

Syvemmälle menevissä tarkasteluissa sarjan analyyttiset ominaisuudet kuten suppeneminen, mahdollinen analyyttinen jatko, erikoispisteet, nollakohdat ja suuruusarviot ovat kuitenkin tärkeimpiä sarjan ominaisuuksia.

Tunnetuimpia Dirichlet'n sarjoja ovat varmasti Riemannin zeta-funktio

\zeta(s)=\sum_{n=1}^\infty \frac{1}{n^s}

ja Dirichlet'n L-funktiot

L(s,\chi_q)=\sum_{n=1}^\infty \frac{\chi_q(n)}{n^s}.
Antti Raiski

**Antti Raiski** (s. 25. marraskuuta 1976 Lohja) on suomalainen laulaja ja nykyinen K-kauppias, joka kruunattiin tangokuninkaaksi vuonna 2000 Seinäjoen Tangomarkkinoilla. Hän on levyttänyt kolme albumia.

Raiskin musiikkiopinnot alkoivat jo peruskouluiässä, jolloin hän sai viulun ensimmäiseksi instrumentikseen. Musiikkiopistossa soittimeksi vaihtui trumpetti. Laulaminen alkoi kiinnostaa Raiskia karaoken kautta, ja vuonna 1997 hän yritti ensimmäistä kertaa Tangomarkkinoille. Esikarsinnat läpäistyään Raiski pääsi Raision semifinaaliin. Hän oli viiden parhaan joukossa jo vuonna 1999, ja seuraavana vuonna hänet valittiin tangokuninkaaksi. Raiski pääsi voittonsa myötä levyttämään ensisinglensä ”Rosalita”. Syksyn sävel -kilpailuun hän osallistui vuonna 2000 tangolla ”Lähdön hetki”. 
 
Voittonsa jälkeen Raiski on keikkailun lisäksi työskennellyt rakennusalan yrittäjänä. Hän asuu Lohjalla ja valmistui K-kauppiaaksi marraskuussa 2019. Hän aloitti kauppiasuransa K-market Hiidenrannasta Vihdin Nummelassa ja siirtyi toukokuussa 2024 K-Supermarket Vihdin kauppiaaksi.

## Diskografia
* *Antti Raiski* (2000)
* *Uudestaan* (2005)
* *Matkaaja* (2007)

## Lähteet

## Aiheesta muualla

* Antti Raiskin Facebook-sivu
Keravan kaupunkirata

**Keravan kaupunkirata** on Suomen rataverkkoon kuuluvan Helsinki–Riihimäki-rataosan Helsinki–Kerava-osuudelle rakennettu raidepari. Kaupunkiradan muodostavat kolmas ja neljäs raide on rakennettu Helsingin seudun lähiliikennejunien käyttöön. Kaupunkiradan valmistuttua kauko- ja tavaraliikenne on yleensä ohjattu pääradan ensimmäiselle ja toiselle raiteelle, jolloin kaukoliikenteen häiriöt eivät vaikuta lähiliikenteeseen ja päinvastoin.

Keravan kaupunkirata ei ole valmistunut yhtenä projektina, vaan pääradalle on henkilöliikenteen kuljetustarpeen lisääntyessä pidemmän ajan kuluessa rakennettu lisää raiteita.

* Kolmas raide välille Helsinki–Hiekkaharju otettiin käyttöön 28. toukokuuta 1972
* Kolmas raide välille Tikkurila–Kerava otettiin käyttöön 31. toukokuuta 1981
* Neljäs raide välille Helsinki–Hiekkaharju otettiin käyttöön 18. elokuuta 1996 (Tikkurilan kaupunkirata)
* Neljäs raide välille Tikkurila–Kerava otettiin käyttöön 15. elokuuta 2004

Kun raiteita oli käytössä vain kolme, käytettiin itäisintä raidetta tasaamaan ruuhkia. Raiteella ajettiin aamuisin (klo 4–10) lähijunia Helsingin suuntaan, muulloin lähijunia pohjoiseen. Neljän raiteen valmistuttua koko matkalle, Helsingin, Tikkurilan ja Keravan väliselle lähiliikenteelle on varattu kaksi raidetta, yksi pohjoiseen ja yksi etelään. Päiväsaikaan raiteilla kulkee junia molempiin suuntiin pääsääntöisesti viiden minuutin välein.

## Tulevaisuus
Vallinojan rautatieasema on radalle alustavasti suunniteltu uusi asema Vantaan ja Keravan rajalle. Rakennuspäätöksen ratkaisee alueen tuleva maankäyttö.

## Lähteet
Joulukinkku

**Joulukinkku** on Suomessa ja muissa Pohjoismaissa joulun ajan ruokalaji. Kyseinen ruokalaji on perinteinen osa pohjoismaista joulujuhlaa. 

Suurin osa Suomen kaupoissa myytävistä joulukinkuista on pakastettuja. Kinkku voi olla luuton tai potkallinen, ja se voi olla harmaasuolattu, punasuolattu, tuoresuolattu tai kevyesti savustettu. Joulukinkku voidaan paistaa sähköuunissa, kaasu-uunissa, kiertoilmauunissa, leivinuunissa taikka savustamalla esimerkiksi savustusuunissa. Kinkku voidaan paistaa paistopussissa, ilman paistopussia tai folioon kiedottuna. Joulukinkun voi myös keittää tai grillata. Kaupoissa joulukinkkua myydään myös valmiiksi kypsänä. Perinteisesti joulukinkku kuorrutetaan sinappihunnulla ja neilikoilla.

Jouluna noin seitsemään kotitalouteen kymmenestä ostetaan joulukinkku. 93 prosenttia joulukinkun ostavista kotitalouksista hankkii suomalaisen joulukinkun. Viisi prosenttia ostaa ulkomaalaisen kinkun ja kaksi prosenttia sekä suomalaisen että ulkomaalaisen. Vuosittain joulukinkkuja myydään 6–7 miljoonaa kiloa. Vuonna 2013 Suomessa myytiin noin seitsemän miljoonaa kiloa kinkkuja, josta tuontikinkkujen osuus oli vajaa seitsemän prosenttia. Nykyään suosiota ovat kasvattaneet niin sanotut luomukinkut, joita vuonna 2014 myytiin 120&nbsp;000 kiloa. Luomukinkkujen myyntiosuus on 1,5–2 prosenttia.

Joulukinkun korvike joulupöydässä voi olla myös niin sanottu seitankinkku, jonka olennaisin ainesosa on vehnägluteeni.    

## Historiaa
Joulukinkkuperinne juontaa Skandinaviassa juurensa todennäköisesti jo aikaan ennen kristinuskoa. Esimerkiksi islantilaisessa mytologiassa villisika uhrattiin talvipäivänseisauksen juhlassa hedelmällisyyden jumalalle Freyrille.

Paavi Sixtus III:n kerrotaan tarinan mukaan kehottaneen vuonna 435 kristittyjä syömään joulumessun jälkeen sikaa juutalaisten kiusaksi. Tälle tarinalle ei kuitenkaan ole historiallisia todisteita.

### Suomessa
1800-luvulla Suomessa yleisesti syötiin jouluna lihaa kuivattuna, savustettuna tai paistettuna. Lihana oli joko nautaa, lammasta tai sikaa. 1800-luvulla sikatalous oli vielä varsin kehittymätöntä, ja tämän takia sikaa ei syöty joka kodissa. Sianliha nousi johtoasemaan suomalaiseen joulupöytään vasta 1900-luvulla. 1920- ja 1930-luvulla pääruoka ei vielä välttämättä ollut kinkku, vaan pöydässä saattoi olla esimerkiksi paistettua lampaanlapaa.

## Lähteet

## Aiheesta muualla

* Ruokatieto: Joulukinkku 
* Kotivinkki: Valitse oikea joulukinkku